Missatge: Comarques dels País Valencià i del Principat s'uneixen per potenciar el turismeMorella (Els Ports), el Matarranya i la Terra Alta uneixen esforços per donar a conèixer els seus atractius turístics 26/10/2013 Comarques dels País Valencià i del Principat s'uneixen per potenciar el turismeAmb el lema "Tres terres, un mateix territori" la població de Morella, la comarca del Matarranya i la Terra Alta han començat accions promocionals conjuntes per potenciar de manera positiva les tres zones del terrritori i afavorir el turisme.Es tracta d'uns lligams de comerç  i cultura que trenquen les fronteres imposades per l'administració i l'Estat, i que tenen com a antecedent altres convenis semblants establerts entre comarques de la CAC i la Catalunya Nord, en aquest darrer cas molt més avançats i diversificats. Morella pren la iniciativaSegons exposa la revista Descobrir, la regidora de Turisme de Morella, Maria Rallo, va explicar que “Morella, el Matarranya i la Terra Alta són tres terres molt properes, similars i alhora complementàries, que destaquen per un gran patrimoni cultural, monumental i paisatgístic”. La regidora de Morell també apunta que “en moments de dificultat econòmica, és molt important la innovació, la col·laboració i la suma d’esforços entre territoris, per aconseguir una major repercussió econòmica a les nostres localitats.”Aquesta revista sobre territori i cultura també recorda que durant aquest any ja s’han realitzat visites dels empresaris turístics morellans a les zones veïnes, així com reunions de coordinació i d’impuls de més iniciatives. Llibertat.cat

Resposta: Molt ben pensat L'espai comprés entre Horta de Sant Joan i Morella no és molt distant i està carregat de propostes turístiques. I l'únic que falla ara, el tram de carretera entre Mont-roig i la Pobla d'Alcolea, se solucionarà amb la nova autovia.